Source: http://www.bihon.ro/esec-dramatic-pe-terenul-stelei/news-20100321-09144841
Timestamp: 2018-01-18 07:49:56+00:00

Document:
Eşec dramatic pe terenul Stelei - BIHON
Eşec dramatic pe terenul Stelei
21. martie 2010 20:16
Baschetbaliştii orădeni au fost învinşi în deplasare de CSA Steaua cu scorul de 89-83.
După eşecul de acasă cu BCM U Piteşti, divizionara A de baschet masculin CSM Oradea a suferit al doilea eşec consecutiv, pierzând meciul din deplasare cu CSA Steaua. Partida a contat pentru etapa a 27-a şi s-a încheiat cu scorul de 89-83 (23-28, 24-18, 26-19, 16-18). A fost un meci echilibrat, al cărui deznodământ a fost incert până la final. Orădenii au început bine meciul, adjudecându-şi primul sfert, scor 23-18, dar gazdele au preluat conducerea în sfertul secund, scorul la pauză fiind 47-46.
Elevii antrenorului Cristian Achim au trecut la rândul lor în avantaj imediat după pauză, scor 48-51, dar Steaua a revenit şi s-a distanţat la opt puncte la finele sfertului trei, scor 73-65. Sfertul patru a fost foarte disputat. Orădenii au redus diferenţa, apropiindu-se ameninţător în ultimul minut, scor 85-83, dar finalul a fost gestionat mai bine de stelişti. Băieţii noştri au apelat la faulturi tactice, însă gazdele n-au greşit aruncările libere şi s-au impus finalmente cu 89-83. Steaua trece astfel înaintea noastră, la fel şi BC Mureş Târgu Mureş, ambele având 41 de puncte, faţă de cele 40 ale noastre. Lupta pentru calificarea în play-off rămâne în continuare deschisă.
CSA Steaua: Voinescu 4, Timus 13 (1×3), Vulpe, Mack 18 (3×3), Bădilă, Orbeanu, Wiggins 9, B. Popescu 19, Myles 7, Papic 19 (2×3), D. Popescu, Gutoaia. Antrenor: Teo Cizmic
CSM Oradea: Stretea, Martinovic 14 (4×3), Szijártó, Maric 19 (4×3), Ştefan, Pascu, Mandic 16 (3×3), Lázár 6, Mitchell 20 (5×3), Gnjato 2, Paşca 6, Hora. Antrenor: Cristian Achim
Taguri: baschet, csm oradea, steaua
“Nu a fost o lovitură intenţionată”
Agresat în meciul cu Corona, Marc Rocca a fost operat
CSM Oradea organizează Cupa de Iarnă la tenis
Votaţi jucătorii orădeni pentru All Star Game 2018!
CSM CSU Oradea l-a legitimat pe Tudor Fometescu
Încep meciurile amicale
Baschetbaliștii de la CSM Oradea au trecut din nou de suta de puncte
CSM Digi şi-a luat revanşa

References: CSM 

CSM 
 csm 

CSM 

CSM 
 CSM 

CSM